Nordjyllands Politi fik klokken 14.25 i eftermiddag anmeldelse om at to eller tre kvinder havde stjålet smykker fra en 92-årig kvinde bosiddende på Østerbro i Aalborg. - De udgiver sig for at være kommunen og kommer ind i kvindens hjem, men da de så går igen, mangler hun nogle smykker, fortæller vagtchef ved Nordjyllands Politi Åge Pedersen. Vagtchefen har ikke noget reelt signalement af kvinderne andet end at de talte dansk. - Jeg kan kun opfordre til at man ikke lukker personer ind, som man ikke kender. Og er man i tvivl om hvorvidt personerne virkelig kommer fra kommunen eller der hvor de siger, der kommer fra, så ring til politiet. Så må vi komme og undersøge, om deres hensigter er reelle. Det er sørgeligt, at det er kommet dertil, men det er man altså nødt til, siger vagtchefen.

Opsummering:
Flere kvinder udgav sig for at være fra Aalborg Kommune og stjal smykker fra ældre kvinder.